**ОБЩИНСКИ СЪВЕТ – ХИТРИНО, ОБЛАСТ ШУМЕН**

**П Р О Т О К О Л**

**№ 10**

Днес, **20.12.2024** година (петък) в заседателната зала на Общинска администрация Хитрино се проведе заседание на Общински съвет Хитрино. От общо 17 (седемнадесет) общински съветника присъстват 15 (петнадесет).

Г-н Десислав Десподов и г-н Йордан Йорданов – общински съветници при Общински съвет Хитрино отсъстват.

На заседанието присъстват и:

-г-н Нуридин Исмаил- кмет на община Хитрино;

-г-н Илхан Ахмед- зам.кмет на община Хитрино;

-г-жа Емине Меджитова – секретар на община Хитрино;

-кметове на кметства при община Хитрино.

Г-н Мустафа Ахмед - Председател на Общински съвет Хитрино откри заседанието на Общински съвет Хитрино в 10.05 часа, с кворум (15) петнадесет общински съветника.

С 15 (петнадесет) гласа „за”, без „против” и без „въздържали се”, Общински съвет Хитрино реши да премине към гласуване на предложения дневен ред.

С 15 (петнадесет) гласа „за”, без „против” и без „въздържали се”, Общински съвет Хитрино прие предложения дневен ред

***Д Н Е В Е Н Р Е Д:***

1.Актуализация на план-сметката за приходите от такса битови отпадъци и разходите за услуги по събирането, извозването и третирането на битови отпадъци и чистотата на територията на Община Хитрино за 2024г.

*Докладва: Н. Исмаил – кмет на Община Хитрино*

2. Приемане на план-сметка за приходите от такса битови отпадъци и разходите за услуги по събирането, транспортирането и третирането на битови отпадъци и чистотата на територията на Община Хитрино и определяне размера на таксата за битови отпадъци в населените места на Община Хитрино за 2025г.

*Докладва: Н. Исмаил –кмет на Община Хитрино*

3.Кандидатстване по процедура BG05SFPR002-2.012 „Иновативни здравно-социални услуги“, финансирана по програма „Развитие на човешките ресурси“ 2021-2027

*Докладва: И. Ахмед – зам.кмет на Община Хитрино*

4. Докладни записки

5. Питане

**ПО ПЪРВА ТОЧКА ОТ ДНЕВНИЯ РЕД**

Актуализация на план-сметката за приходите от такса битови отпадъци и разходите за услуги по събирането, извозването и третирането на битови отпадъци и чистотата на територията на Община Хитрино за 2024г.

Поради това, че Ахмед Ахмед – зам. кмет на община Хитрино отсъства, докладва г-н Нуридин Исмаил – кмет на община Хитрино. Направи разяснения.

С 15 (петнадесет) гласа „за”, без „против” и без „въздържали се”, Общински съвет Хитрино прекрати разискванията по точката от дневния ред.

С 15 (петнадесет) гласа „за”, без „против” и без „въздържали се”, Общински съвет Хитрино на основание чл. 21, ал.1, т.7 от Закона за местното самоуправление и местната администрация

**РЕШЕНИЕ № 130**

На основание чл.66, ал.1 от Закона за местните данъци и такси, чл.124, ал.1 и ал.2 от Закона за публичните финанси, Общински съвет Хитрино

**Р Е Ш И:**

Актуализира План-сметката за 2024 година , за необходимите разходи по събиране на битови отпадъци и транспортирането им до депо, проучване, проектиране, изграждане, поддържане, експлоатация, закриване и мониторинг на депо битови отпадъци, включително отчисленията по чл.60 и чл.64 от Закона за управление на отпадъците и чистотата на териториите за обществено ползване в населените места на общината, съгласно Приложение № 1.

В 10.17 часа г-н Йордан Йорданов – общински съветник при Общински съвет Хитрино, се яви на заседанието.

**ПО ВТОРА ТОЧКА ОТ ДНЕВНИЯ РЕД**

Приемане на план-сметка за приходите от такса битови отпадъци и разходите за услуги по събирането, транспортирането и третирането на битови отпадъци и чистотата на територията на Община Хитрино и определяне размера на таксата за битови отпадъци в населените места на Община Хитрино за 2025г.

Поради това, че Ахмед Ахмед – зам. кмет на община Хитрино отсъства, докладва г-н Нуридин Исмаил - кмет на община Хитрино. Разкри съдържанието на докладната записка.

С 16 (шестнадесет) гласа „за”, без „против” и без „въздържали се”, Общински съвет Хитрино прекрати разискванията по точката от дневния ред.

С 16 (шестнадесет) гласа „за”, без „против” и без „въздържали се”, Общински съвет Хитрино на основаниечл. 21, ал.1, т.7 от Закона за местното самоуправление и местната администрация (ЗМСМА) прие

**РЕШЕНИЕ № 131**

На основание чл.66, ал.1 и чл.67, ал.2 от Закона за местните данъци и такси , Общински съвет Хитрино

**Р Е Ш И:**

одобрява План – сметка за необходимите приходи и разходи за дейностите по осигуряване на съдове за съхраняване на битовите отпадъци - контейнери, кофи и други; събиране, включително разделно на битовите отпадъци и транспортирането им до депата или други инсталации и съоръжения за третирането им, за проучване, проектиране, изграждане, поддържане, експлоатация, закриване и мониторинг на депата за битови отпадъци или други инсталации или съоръжения за обезвреждане, рециклиране и оползотворяване на битови отпадъци, включително отчисленията по [чл. 60](apis://NORM|41026|8|60|/) и [64 от Закона за управление на отпадъците](apis://NORM|41026|8|64|/) и почистване на уличните платна, площадите, алеите, парковите и другите територии от населените места, предназначени за обществено ползване през 2025 г., съгласно Приложение № 1.

**ІІ.** Съгласно приетата основа за определяне на размера на таксата за битови отпадъци в чл. 16”а”, ал. 2 , ал.3 и ал.4 от Наредбата за определянето и администрирането на местни такси и цени на услуги на територията на община Хитрино, по чл.16”б” Общински съвет - Хитрино определя размера на такса “Битови отпадъци” за 2025 год., както следва:

**1**.За жилищни и вилни имоти на физически лица и жилищни имоти на предприятия – 13,5 промила върху данъчната оценка на имота в населените места, разпределени както следва:

- за сметосъбиране и сметоизвозване – 5,5промила

- за поддържане на депото за битови отпадъци, включително отчисленията по чл.71”е” от Закона за управление на отпадъците – 7,5 промила

- за поддържане чистотата на териториите за обществено ползване – 0,5 промила.

**2**.За нежилищни имоти с производствена и търговска цел на юридически лица и физически лица – 16,5 промила върху по голямата сума от отчетна стойност или данъчна оценка на нежилищни имоти в населените места, разпределени както следва:

- за сметосъбиране и сметоизвозване – 6 промила

- за поддържане на депото за битови отпадъци, включително отчисленията по чл.71е от Закона за управление на отпадъците – 10 промила

- за поддържане чистотата на териториите за обществено ползване – 0.5 промила

**3**. За нежилищни имоти с производствена и търговска цел, юридическите лица и физически лица, подали декларация за обслужване на контейнер, таксата се определя в левове според броя използвани съдове, за един брой контейнер 900 лв., разпределени както следва:

- за сметосъбиране и сметоизвозване – 1 брой контейнер /бобър/ 400 лв.

- за поддържане на депото за битови отпадъци, включително отчисленията по чл.71”е” от Закона за управление на отпадъците 450 лв.

- за поддържане чистотата на териториите за обществено ползване 50 лв.

**4**.Когато таксата „битови отпадъци” се определя за брой контейнер и вид , лицата подават декларация по образец на община Хитрино до 30 декември на предходната година.

В декларацията се посочват видът и броят на съдовете за изхвърляне на битовите отпадъци, които ще се използват през годината, съобразно обявената от Кмета на общината честота на извозването на битовите отпадъци.

**5.**За недвижимите имоти на физическите и юридическите лица, представляващи празни дворни места такса „Битови отпадъци” да се формира от промила за почистване на уличните платна, площадите, алеите, парковите и другите територии от населените места, предназначени за обществено ползване, съгласно т.1 и т.2.

**6.** За търговски дружества, еднолични търговци и структури на държавната администрация, ползващи помещения в общински имоти под наем или безвъзмездно се начислява такса “Битови отпадъци” е в размер на 1 лв./кв.м., но не по-малко от 50,00 лв. Таксата да се включва, като клауза в договорите за предоставяне на помещенията за ползване и се заплаща ежегодно за всяка календарна година до 30 октомври на съответната година.

**7.**В чл.18,ал.5 от Наредбата за определянето и администрирането на местни такси и цени на услуги на територията на община Хитрино да отпаднат думите **« *и поддържане на чистотата на териториите за обществено ползване”.***

**(5)** *нов текст*” Не се събира такса за сметосъбиране, сметоизвозване, поддържане на депо за битови отпадъци, включително отчисленията по чл.71е от ЗУО (Закона за управление на отпадъците) за имотите, които не се ползват през цялата година, за които собствениците и ползвателите са подали в община Хитрино декларация до 31 декември на предходната година. За декларирани неверни данни лицата носят административна отговорност.”

*Стар текст: (изм. текст с Решение № 90 от 19.12.2012 г., считано от 01.01.2013 г.) Не се събира такса за сметосъбиране, сметоизвозване, поддържане на депо за битови отпадъци, включително отчисленията по чл.71е от ЗУО (Закона за управление на отпадъците) и поддържане на чистотата на териториите за обществено ползване за имотите, които не се ползват през цялата година, за които собствениците и ползвателите са подали в община Хитрино декларация до 31 декември на предходната година. За декларирани неверни данни лицата носят административна отговорност.*

Измененията, приети с настоящото решение влизат в сила, считано от началото на следващата календарна година, а именно: 01.01.2025 година.

**ПО ТРЕТА ТОЧКА ОТ ДНЕВНИЯ РЕД**

Кандидатстване по процедура BG05SFPR002-2.012 „Иновативни здравно-социални услуги“, финансирана по програма „Развитие на човешките ресурси“ 2021-2027.

Докладва г-н Илхан Ахмед - зам. кмет на община Хитрино. Разкри съдържанието на докладната записка.

С 16 (шестнадесет) гласа „за”, без „против” и без „въздържали се”, Общински съвет Хитрино прекрати разискванията по точката от дневния ред.

С 16 (шестнадесет) гласа „за”, без „против” и без „въздържали се”, Общински съвет Хитрино на основание чл. 21, ал.1, т.23, във връзка с чл.21, ал.1, т.12 от Закона за местното самоуправление и местната администрация (ЗМСМА) прие

**РЕШЕНИЕ № 132**

На основание чл. 21, ал.1, т.23, във връзка с чл.21, ал.1, т.12 от Закона за местното самоуправление и местната администрация (ЗМСМА), Общински съвет Хитрино

**Р Е Ш И:**

**1.**Дава съгласие Община Хитрино да кандидатства по процедура BG05SFPR002-2.012 „Иновативни здравно-социални услуги“, финансирана по програма „Развитие на човешките ресурси“ 2021-2027;

**2.**Определя иновативни здравно- социални услуги по проект № BG05SFPR002-2.012…“Иновативни здравно-социални услуги в община Хитрино“ като Услуга от общ икономически интерес /УОИИ/;

**3.**Определя за доставчик на услугата „иновативни здравно-социални услуги“ Дирекция „Устройство на територията, регионално развитие, хуманитарни дейности и програми“;

**4.**Срок за предоставяне на услугата – 24 месеца, от 07.01.2025г. до 31.12.2026г. /или до приключване на проектните дейности/;

**5.** Ползвателите на услугата по проекта не заплащат такса;

**6.** Възлага на Кмета на Община Хитрино да издаде Заповед за възлагане /Акт за възлагане на услугата „иновативни здравно-социални услуги“/ като УОИИ, съдържаща всички реквизити, съгласно чл.4 на Решение 2012/21/ЕС на ЕК;

**7.** Възлага на Кмета на Община Хитрино изготвянето и внасянето на проектно предложение, както и да извърши действия по организация и предоставяне на услугите;

Председателят на Общински съвет Хитрино уведоми за постъпили докладни записки, които ще се включат в точка 4 „Докладни записки“.

**ПО ЧЕТВЪРТА ТОЧКА ОТ ДНЕВНИЯ РЕД**

**Докладни записки**

***4.1.*** *Докладна записка от Илхан Ахмед –зам. кмет на община Хитрино за Промяна на предназначението от земеделска в горска територия по реда на чл.81, ал.2 от Закона за горите на ПИ с идентификатор 70099.10.28 в землището на село Студеница.*

Докладва г-н Илхан Ахмед –зам. кмет на община Хитрино. Разкри съдържанието на докладната записка.

С 16 (шестнадесет) гласа „за”, без „против” и без „въздържали се”, Общински съвет Хитрино прекрати разискванията по точката от дневния ред.

С 16 (шестнадесет) гласа „за”, без „против” и без „въздържали се”, Общински съвет Хитрино на основание чл. 21, ал. 1, т. 8 от Закона за местното самоуправление и местната администрация, Общински съвет Хитрино, прие

**РЕШЕНИЕ № 133**

На основание чл.8, ал.1 от Закона за общинската собственост, Общински съвет Хитрино

**Р Е Ш И:**

**1.**Дава съгласие за промяната на предназначението от земеделска в горска територия за следния имот: ПИ с идентификатор 70099.10.28 в землището на село Студеница;

**2.**Настоящето решение да бъде приложено към заявлението по чл.81, ал.3 от Закона за горите към Регионална дирекция по горите – Шумен;

**3.**Възлага на Кмета на Община Хитрино да извършва всички действия за правилното и законосъобразно изпълнение на настоящето решение.

***4.2.*** *Докладна записка от Илхан Ахмед –зам. кмет на община Хитрино за Отправено искане от Областна дирекция „Земеделие“ гр. Шумен с вх.№ 24-00-615 от 16.12.2024г. за предоставяне на имоти – полски пътища, включени в заповедите на Директора но ОД „Земеделие“ гр. Шумен по чл.37в, ал.4 от ЗСПЗЗ.*

Докладва г-н Илхан Ахмед –зам. кмет на община Хитрино. Разкри съдържанието на докладната записка.

С 16 (шестнадесет) гласа „за”, без „против” и без „въздържали се”, Общински съвет Хитрино прекрати разискванията по точката от дневния ред.

С 15 (петнадесет) гласа „за” и 1 (един) глас „против”, без „въздържали се”, Общински съвет Хитрино на основание чл. 21, ал. 1, т.8 и чл.27, ал.4 и ал.5 от ЗМСМА, прие

**РЕШЕНИЕ № 134**

На основание чл.37в, ал.4 от Закона за собствеността и ползването на земеделските земи, Общински съвет Хитрино

**Р Е Ш И:**

1.Да бъдат предоставени имоти – полски пътища, включени в заповедите на ОД „Земеделие“ – гр. Шумен по чл.37в, ал.4 от ЗСПЗЗ;

2.Да бъде определена цена в размер на средното рентно плащане за землището, в което се намират процесните имоти – полски пътища;

***4.3.*** *Докладна записка от Илхан Ахмед –зам. кмет на община Хитрино за Промяна вида собственост на поземлен имот 61697.22.539 в землището но село Развигорово, община Хитрино*

Докладва г-н Илхан Ахмед –зам. кмет на община Хитрино. Разкри съдържанието на докладната записка.

С 16 (шестнадесет) гласа „за”, без „против” и без „въздържали се”, Общински съвет Хитрино прекрати разискванията по точката от дневния ред.

С 16 (шестнадесет) гласа „за”, без „против” и без „въздържали се”, Общински съвет Хитрино на основание чл. 21, ал. 1, т.8 от ЗМСМА, Общински съвет Хитрино, прие

**РЕШЕНИЕ № 135**

На основание чл.6, ал.1 от ЗОС, във връзка с чл.3, ал.2, т.1 от ЗОС, Общински съвет Хитрино

**Р Е Ш И:**

1.Обявява общински имот с кадастрален номер 61697.22.539 в местност „Чаира“, село Развигорово с площ 5000 кв.м., с НТП „пасище“ за обществено-обслужващи дейности, за частна общинска собственост.

2.Възлага на Кмета на общината осъществяването на всички дейности, необходими за правилното и законосъобразно изпълнение на процедурата.

**ПЕТА ТОЧКА ОТ ДНЕВНИЯ РЕД**

Питане. Не се направиха питания.

В 10.35 часа г-н Мустафа Ахмед – Председател на Общински съвет Хитрино закри заседанието, поради изчерпване на дневния ред.

**МУСТАФА АХМЕД:**

**ПРЕДСЕДАТЕЛ НА ОбС ХИТРИНО**

**АЙТЕН МЕХМЕД:**

**ПРОТОКОЛИСТ НА ОбС ХИТРИНО**